La marxa per les pensions públiques dignes arriba a Sagunt
02 d’octubre 2017

**![](/media/omukxdvv/98_c_marcha_pensiones_01.jpg)** 

L'alcalde de Sagunt per substitució, Pepe Gil, i regidors de tots els partits de l'Equip de Govern, han acompanyat els sindicats convocants de la marxa per les pensions dignes, que ja ha arribat al municipi i s'han reunit enfront de la Tinència d'Alcaldia. Entre els convocants es troben CCOO i UGT, els representants de les quals s'han dirigit a la ciutadania des de la balconada de la Tinència d'Alcaldia. A l'acte han assistit representants de tots dos sindicats, tant de l'àmbit comarcal com provincial.

Pepe Gil ha llegit un manifest en el qual s'exposaven els punts defensats en la moció de suport a estes reivindicacions, aprovada per àmplia majoria en el Ple de l'Ajuntament de Sagunt del passat 26 de setembre. Segons els representants dels sindicats, els quals van presentar i van defensar la moció, “**de forma subtil però constant es repeteixen arguments que culpabilitzen la pròpia ciutadania de l'escassetat de recursos, la pretensió dels quals no és una altra que acabar creient que les responsables d'una suposadament inevitable inviabilitat del sistema de pensions són les persones**”.

**Des del moviment sindical es denuncia que estes tesis estan basades en la​ voluntat de mantenir les equivocades polítiques d'austeritat a ultrança i concórrer amb les que es fonamenten a presentar, des de sectors amb clars interessos mercantils, a les pensions públiques com a inviables, al mateix temps que s'ofereixen com a alternativa sistemes privats de pensions, obviant que no són, de cap manera, capaces de protegir millor la població pensionista.**

**Els poders públics han d'apostar, segons els sindicats, per garantir des del sistema públic pensions suficients com a eina fonamental per a mantenir i reforçar la cohesió social. Les cotitzacions precedents de l'ocupació, continua, són peces essencials que han de millorar la seua disminuïda aportació actual i el reforç del finançament públic, com a element de redistribució de renda.**

**La marxa que ha arribat hui al municipi provinent de Castelló es dirigirà junt a d'altres a Madrid, on es reuniran el 9 d'octubre.**

![](/media/2qoloxmo/98_c_marcha_pensiones_02.jpg)  
![](/media/ilshbdyd/98_c_marcha_pensiones_03.jpg)

![](/media/sbkbumvu/98_c_marcha_pensiones_04.jpg)  
![](/media/0fwdn0e3/98_c_marcha_pensiones_05.jpg)  
![](/media/zftktm1p/98_c_marcha_pensiones_06.jpg)  
  
![](/media/l1tn4zns/98_c_marcha_pensiones_07.jpg)  
![](/media/102fv5cc/98_c_marcha_pensiones_08.jpg)  
  

​

*   [](http://www.facebook.com/sharer.php?u=https://aytosagunto.es/va/actualitat/la-marxa-per-les-pensions-publiques-dignes-arriba-a-sagunt/ "Facebook")
*   [](http://twitter.com/share?url=https://aytosagunto.es/va/actualitat/la-marxa-per-les-pensions-publiques-dignes-arriba-a-sagunt/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/la-marxa-per-les-pensions-publiques-dignes-arriba-a-sagunt/ "Linked In")
*   [](mailto:?body=https://aytosagunto.es/va/actualitat/la-marxa-per-les-pensions-publiques-dignes-arriba-a-sagunt/)